cyanic-selkie/wikianc huggingface dataset:
হাবিবুর রহমান (প্রকৌশলী)
গবেষণাকর্ম ও প্রকাশনা
তিনি যুক্তরাষ্ট্র, যুক্তরাজ্য, ভারত ও বাংলাদেশ থেকে প্রকাশিত ২০টির বেশি বইয়ের সহলেখক। জাতীয় ও আন্তর্জাতিক জার্নাল ও কনফারেন্স প্রোসিডিংস-এ তার ১৬০টির বেশি গবেষণাপত্র প্রকাশিত হয়েছে।
সদস্যপদ
রহমান বিভিন্ন পেশাজীবী সংগঠনের সক্রিয় সদস্য। প্রকৌশলীদের পেশাজীবী সংগঠন বঙ্গবন্ধু প্রকৌশলী পরিষদের সভাপতি হিসেবে দায়িত্ব পালনের অভিজ্ঞতা রয়েছে তার।
ভরক্রিয়ার সূত্র
থাম্ব|ভরক্রিয়ার সমীকরণ একটি রাসায়নিক বিক্রিয়ার হার বিক্রিয়ায় অংশগ্রহণকারী বিক্রিয়কসমূহের সক্রিয়তা অথবা ঘনমাত্রাসমূহের গুণফলের সরাসরি সমানুপাতিক। রসায়ন শাস্ত্রে এই নিয়মটিই ভরক্রিয়ার সূত্র নামে পরিচিত। এই সূত্রটি গতীয় সাম্যাবস্থায় দ্রবণের আচরণ কিরূপ হবে তার ব্যাখ্যা এবং পূর্বাভাস দেয়। বিশেষত, একটি রাসায়নিক বিক্রিয়ার ক্ষেত্রে কোন মিশ্রণ সাম্যাবস্থায় থাকলে বিক্রিয়কের ঘনমাত্রা এবং উৎপাদের অনুপাত যে ধ্রুব হবে এই সূত্রটি তারই ইঙ্গিত দেয়।
সূত্রটির প্রাথমিক গঠন দুটি দৃষ্টিকোণ বা ধারণার সাথে সম্পর্কযুক্ত; যথা: ১) সাম্যাবস্থা যা বিক্রিয়ায় অংশগ্রহণকারী মিশ্রণটির উপাদান বা উপাদানসমূহের ব্যাপারে আলোকপাত করে এবং ২) রাসায়নিক গতিবিদ্যা যা মৌলিক বিক্রিয়ার ক্ষেত্রে বিক্রিয়ার হারের সমীকরণের কথা বলে। দুটি ধারণাই ১৮৬৪ এবং ১৮৭৯ এর মধ্যে কেটো এম. গুলবার্গ এবং পিটার ভাগের করা গবেষণার ফসল। দুজনই রাসায়নিক গতিবিদ্যার তত্ত্ব এবং বিক্রিয়ার হারের সমীকরণ ব্যবহারের মাধ্যমে সাম্যাবস্থার ধ্রুবকগুলো প্রতিপাদনের প্রস্তাব করেন। অধিকন্তু, রাসায়নিক সাম্যাবস্থা যে এক প্রকার গতীয় সাম্যাবস্থা এবং অগ্রগামী ও পশ্চাৎমুখী বিক্রিয়ার হার যে অবশ্যই রাসায়নিক সাম্যাবস্থার সমান হবে গুলবার্গ এবং ভাগে দুজনই এই ব্যপারগুলো উপলব্ধি ও স্বীকার করে নেন। গতিবিদ্যার আলোকে সাম্যাবস্থার ধ্রুবকটির রাশিমালা প্রতিপাদন করতে হলে অপরিহার্যভাবেই বিক্রিয়ার হারের সমীকরণটিকেও ব্যবহার করতে হয়। পরবর্তীকালে ইয়াকোবুস হেনরিকুস ফান্ট হফ স্বতন্ত্রভাবে বিক্রিয়ার হারের সমীকরণের রাশিমালাটির পুনরাবিষ্কার করেন।
সূত্রটির আধুনিক বিবৃতি
নির্দিষ্ট সময়ে নির্দিষ্ট তাপমাত্রায় একটি রাসায়নিক বিক্রিয়ার হার ঐ বিক্রিয়ায় অংশগ্রহণকারী বিক্রিয়কসমূহের সক্রিয় ভর তথা মোলার ঘনমাত্রা বা আংশিক চাপের সমান হবে।
A ও B বিক্রিয়ক দুটির বিক্রিয়ায় C ও D উৎপাদগুলো তৈরি হলে বিক্রিয়াটিকে লেখা যায়—
সম্মুখমুখী বিক্রিয়ার হার বা গতিবেগ হবে:
সাম্যাবস্থায় উভয় বিক্রিয়ার হার সমান হওয়ায়:
কাশ্মীর
thumb|রাজনৈতিক মানচিত্র: কাশ্মীর অঞ্চলের জেলাসমূহ, [[পীর পঞ্জল পর্বতমালা, এবং কাশ্মীর উপত্যকা।]] thumb|নবম-সর্বোচ্চ: [[নঙ্গ পর্বত, আরোহণের জন্য মারাত্মক একটি পর্বত, এটি পাকিস্তানে গিলগিট-বালতিস্তানের কাশ্মীর অঞ্চলে অবস্থিত।]]কাশ্মীর হল ভারতীয় উপমহাদেশের উত্তরপশ্চিমের একটি অঞ্চল। ১৯শ শতকের মাঝামাঝি পর্যন্ত, কাশ্মীর শব্দটি ভৌগোলিকভাবে শুধু গিরিরাজ হিমালয় এবং পীর পঞ্জল পর্বতমালার উপত্যকাকে নির্দেশনা করা হতো। আজ কাশ্মীর বলতে বোঝায় একটি বিশাল অঞ্চল যা ভারতীয়-শাসিত রাজ্য জম্মু ও কাশ্মীর এবং লাদাখ, পাকিস্তানি-শাসিত গিলগিত-বালতিস্তান এবং আজাদ কাশ্মীর প্রদেশ এবং চীন-শাসিত আকসাই চীন এবং ট্রান্স-কারাকোরাম ট্রাক্ট অঞ্চলসমূহ নিয়ে গঠিত।
১৮২০ সালে মহারাজ রঞ্জজিত সিং কাশ্মীরকে শিখ সাম্রাজ্যভুক্তি করে । ১৮৪৬ সালে, প্রথম অ্যাংলো-শিখ যুদ্ধে শিখদের পরাজয়ের পর এবং অমৃতসর চুক্তির মাধ্যমে ব্রিটিশদের কাছ থেকে এই অঞ্চল কেনার পর, জম্মুর রাজা গুলাব সিং কাশ্মীরের নতুন শাসক হন। তার বংশধরদের শাসন, ব্রিটিশ রাজত্বের অধীনে, ১৯৪৭ সালে ভারত বিভাজন পর্যন্ত স্থায়ী হয়েছিল। ভারত ভাগের পর ভারত, পাকিস্তান ও চীন এই তিন দেশই এর কিছু বা সম্পূর্ণ অংশের স্বত্ব দাবী করে, ফলে ব্রিটিশ ভারতীয় সাম্রাজ্যের প্রাক্তন রাজকীয় রাজ্যটি একটি বিতর্কিত অঞ্চলে পরিণত হয়।
[১ম সহস্রাব্দের প্রথমার্ধে কাশ্মীর অঞ্চল হিন্দুধর্ম ও পরে বৌদ্ধধর্মের গুরুত্বপূর্ণ কেন্দ্র হয়ে ওঠে, পরে নবম শতাব্দীতে কাশ্মীর শাইভিবাদের উত্থান ঘটে। ১৩৩৯ সালে শাহ মীর কাশ্মীরের প্রথম মুসলমান শাসক হন এবং সালতিন-ই-কাশ্মীর বা শাহ মীর রাজবংশের গোড়াপত্তন করেন। কাশ্মীর ১৫৮৬ থেকে ১৭৫১ সাল পর্যন্ত মুঘল সাম্রাজ্যের অংশ ছিল, এবং পরে ১৮২০ সাল পর্যন্ত আফগান দুররানি সাম্রাজ্যের অংশ ছিল। এই বছর রঞ্জিত সিঙের নেতৃত্বে শিখরা কাশ্মীর দখল করে। ১৮৪৬ সালে প্রথম ইঙ্গ-শিখ যুদ্ধে শিখরা পরাজিত হয় এবং জম্মুর রাজা গুলাব সিং অমৃতসর চুক্তির মাধ্যমে ব্রিটিশদের কাছ থেকে এই অঞ্চল ক্রয় করে কাশ্মীরের নতুন শাসক হন। তার উত্তরসূরিরা ব্রিটিশদের অধীনে এই অঞ্চলের শাসন করে ১৯৪৭ সালে ভারত বিভাজনের পূর্ব পর্যন্ত। ভারত বিভাজনের পর সাবেক ব্রিটিশ ভারতীয় সাম্রাজ্যের এই রাজ্যটি অমীমাংসিত অঞ্চলে পরিণত হয় এবং বর্তমানে এটি তিনটি দেশ কর্তৃক শাসিত হচ্ছে, দেশ তিনটি হল ভারত, পাকিস্তান ও চীন। ]
ব্যুৎপত্তি
লোক ভাষ্য মতে কাশ্মীর শব্দটি এসেছে বৈদিক ঋষি "কাশ্যপ " এর নাম থেকে। যিনি এই ভূমিতে মনুষ্য বসতি স্থাপন করেছিলেন বলে বিশ্বাস করা হয়। তদনুসারে, কাশ্মীর শব্দটি এসেছে কাশ্যপের হ্রদ অথবা কাশ্যপের পর্বত শব্দ থেকে।
কাশ্মীর একটি হিন্দু ধর্মগ্রন্থের মন্ত্রে উল্লেখ পাওয়া যায়, যেটিতে কাশ্মীর ভূমিতে অবস্থানরত দেবী সারদার স্তুতি করা হয়েছে। যা সারদা পীঠ নামক তীর্থ স্থানের উল্লেখ হতে পারে।
প্রাচীন গ্রীকরা এই অঞ্চলটিকে কাস্পেরিয়া নামে অভিহিত করত। মিলিতাসের হেকাটেয়াস (বাইজান্টিয়ামের আপুড স্টেফানাস) এবং হেরোডোটাসের কাসপাটাইরোস (3.102, 4.44) নামে যে স্থানের উল্লেখ করা হয়েছে এটি গ্রীক উচ্চারনে কাশ্মীর শব্দেরই নামান্তর ভাবা হয়। টলেমির কাসপিরিয়া দেশ বলতে কাশ্মীরকেই বুঝানো হয়েছে।
সভা পর্বে মহাভারতে এবং মৎস্য পুরাণ, বায়ু পুরাণ, পদ্ম পুরাণ, বিষ্ণু পুরাণ, বিষ্ণুধর্মোত্তর পুরাণ প্রভৃতি পুরাণগুলিতে কাশ্মীরের আরও কিছু প্রাথমিক উল্লেখ পাওয়া যায়।
বৌদ্ধ পণ্ডিত এবং চীনা ভ্রমণকারী হুয়েনসাং কাশ্মীরকে কিয়া-শি-মিলো নামে অভিহিত করেছেন, অন্যদিকে কিছু চীনা বর্ণনা কাশ্মীরকে কি-পিন (বা চিপিন বা জিপিন) এবং আচে-পিন বলে উল্লেখ করেছে। কাশ্মীরি ভাষায়, কাশ্মীর নিজেই কাশির নামে পরিচিত।
পরিভাষা
ভারত সরকার এবং ভারতীয় সূত্র, পাকিস্তানের নিয়ন্ত্রণাধীন অঞ্চল "পাকিস্তান-অধিকৃত কাশ্মীর" উল্লেখ করে। পাকিস্তান সরকার এবং পাকিস্তানি সূত্রগুলি ভারত দ্বারা শাসিত কাশ্মীরের অংশকে "ভারত-অধিকৃত কাশ্মীর" হিসাবে উল্লেখ করে।
ইতিহাস
প্রথম সহস্রাব্দের শুরুর দিকে, কাশ্মীর অঞ্চলে হিন্দুধর্ম এবং পরে বৌদ্ধ ধর্মালম্বী লোকজনের একটি গুরুত্বপূর্ণ বসতি গড়ে উঠে। ৭ম-১৪ শতকের সময়, অঞ্চলটি হিন্দু রাজবংশ দ্বারা শাসিত হয়েছিল এবং কাশ্মীর শৈববাদের উদ্ভব হয়েছিল। ১৩৩৯ সালে, শাহ মীর কাশ্মীরের প্রথম মুসলিম শাসক হন, সালাতিন-ই-কাশ্মীর বা শাহ মীর রাজবংশের উদ্বোধন করেন। অঞ্চলটি ১৫৮৬ থেকে ১৭৫১ সাল পর্যন্ত মুঘল সাম্রাজ্যের অংশ ছিল, পরবর্তিতে ১৮২০ সাল পর্যন্ত আফগান দুররানি সাম্রাজ্যের অধীনে শাসিত হয়েছিল।
শাহ মীর রাজবংশ
শামস-উদ-দীন শাহ মীর (শাসনকাল ১৩৩৯-৪২) ছিলেন কাশ্মীরের প্রথম মুসলমান শাসক এবং শাহ মীর রাজবংশের প্রতিষ্ঠাতা।
মুঘল শাসনামল
মুঘল সম্রাট আকবর ১৫৮৫-৮৬ সালে কাশ্মীরের আন্তঃ সুন্নী-শিয়া বিভাজনের সুযোগ দিয়ে কাশ্মীর জয় করেন।
আফগান শাসনামল
আফগান দুররানি রাজবংশ ১৭৫১ সাল থেকে কাশ্মীরের নিয়ন্ত্রণ লাভ করে।
শিখ শাসনামল
১৮১৯ সালে কাশ্মীর উপত্যকা দুররানি সাম্রাজ্যের হাত থেকে পাঞ্জাবের রঞ্জিত সিংয়ের অধীনে শিখদের নিয়ন্ত্রণে চলে যায়। আফগানদের অধীনে কাশ্মীরিরা নিপীড়িত ছিল, সেকারনে নতুন শিখ শাসকদের তারা স্বাগত জানায়। পরবর্তিতে, শিখ শাসকদেরও কঠোরতার কারনে অন্য শাসকের মত নিপীড়ক হিসাবে বিবেচিত হয়।
ব্রিটিস শাসনকানে কাশ্মীর ইউরোপীয় দর্শকদের আকৃষ্ট করতে শুরু করে, অনেক পর্যটক তাদের লেখাতে - মুসলিম কৃষকদের নিদারুণ দারিদ্র্য এবং শিখদের অধীনে অত্যধিক করের কথা উল্লেখ করেছন। উচ্চ কর অনেক কাশ্মীরি কৃষককে পাঞ্জাবের সমভূমিতে চলে যেতে বাধ্য করেছিল। শিখ সাম্রাজ্যের জন্য কাশ্মীর দ্বিতীয় সর্বোচ্চ রাজস্ব আয়কারী রাজ্য ছিল। ঐ সময়ে কাশ্মীরের শাল বিশ্বব্যাপী পরিচিত হয়ে ওঠে, বিশেষ করে পাশ্চাত্যের অনেক ক্রেতা আকর্ষণ করে।
মুঘল সাম্রাজ্যের পতনের পর জম্মু রাজ্যটি ১৭৭০ সালে শিখদের কর্তৃত্বে আসে। পরবর্তী ১৮০৮ সালে মহারাজা রঞ্জিত সিং এটি সম্পূর্ণরূপে জয় করেন।
করদ রাজ্য
১৮৪৫ সালে, প্রথম অ্যাংলো-শিখ যুদ্ধে ব্রিটিশদের জয়ের পর গুলাব সিংয়ের সাথে দুটি চুক্তি সম্পন্ন হয়। এক, যুদ্ধের ক্ষতিপুরন ১ কোটি মুদ্রা বাবদ বিয়াস ও সিন্ধু নদীর মধ্যবর্তী পার্বত্য দেশগুলি অর্থাৎ লাহোর রাজ্য ব্রিটিশদের কাছে হস্তান্তর; দুই, ৭৫ লক্ষ মুদ্রার বিনিময়ে সিন্ধু নদীর পূর্বে এবং রাভির পশ্চিমে অবস্থিত সমস্ত পাহাড়ি অঞ্চল গুলাব সিংকে প্রদান।
এই চুক্তি কাশ্মীর এবং জম্মু রাজ্যের ভিন্ন অঞ্চল, ধর্ম এবং জাতিসত্তাগুলিকে একত্রিত করেছিল। পূর্বে লাদাখ জাতিগত ও সাংস্কৃতিকভাবে ছিল তিব্বতি এবং এর অধিবাসীরা বৌদ্ধ ধর্ম পালন করত; দক্ষিণে, জম্মুতে হিন্দু, মুসলমান এবং শিখদের মিশ্র জনসংখ্যা ছিল। ঘনবসতিপূর্ণ মধ্য কাশ্মীর উপত্যকায় জনসংখ্যা অধিকাংশই ছিল সুন্নি মুসলিম, তবে সংখ্যায় কম কিন্তু প্রভাবশালী হিন্দু ব্রাহ্মণ কাশ্মীরি পণ্ডিতরাও ছিল। উত্তর-পূর্বে, অল্প জনবসতিপূর্ণ বাল্টিস্তানের একটি জনসংখ্যা জাতিগতভাবে লাদাখের সাথে সম্পর্কিত ছিল, কিন্তু সেটিতে শিয়া ইসলাম পালন করত। উত্তরে খুব কম জনবসতিপূর্ণ গিলগিট ছিল বৈচিত্র্যময় একটি এলাকা, বেশিরভাগই শিয়া গোষ্ঠী যা কাশ্মীর উপত্যকার তুলনায় একটি ভিন্ন জাতিসত্তার মুসলিম জনসংখ্যা ছিল। ১৮৫৭ সালে ভারতে সিপাহী বিদ্রোহের পর, কাশ্মীর রাজ্যও ব্রিটিশ রাজত্বের অধীনে আসে।
১৯৪১ সালের ভারতের ব্রিটিশ আদমশুমারিতে, কাশ্মীরে মুসলিম সংখ্যাগরিষ্ঠ জনসংখ্যার 77%, হিন্দু জনসংখ্যার 20% এবং বৌদ্ধ ও শিখদের একটি বিরল জনসংখ্যা বাকী 3% অন্তর্ভুক্ত ছিল। সেই বছরই একজন কাশ্মীরি পণ্ডিত সাংবাদিক (প্রেম নাথ বাজাজ) লিখেছিলেন: "মুসলিম জনসাধারণের দারিদ্র্য ভয়ানক। ... বেশিরভাগই ভূমিহীন শ্রমিক, অনুপস্থিত [হিন্দু] জমিদারদের জন্য দাস হিসেবে কাজ করে... সরকারী দুর্নীতির প্রায় পুরোটাই মুসলিম জনগণ বহন করে।"
হিন্দু শাসনের অধীনে, মুসলমানরা আইনী ব্যবস্থায় প্রচণ্ড কর এবং বৈষম্যের সম্মুখীন হয় এবং তাদের কোনো মজুরি ছাড়াই শ্রম দিতে বাধ্য করা হয়। রাজ্যের অবস্থার কারণে কাশ্মীর উপত্যকা থেকে ব্রিটিশ ভারতের পাঞ্জাবে জনগণের উল্লেখযোগ্য স্থানান্তর ঘটে। প্রায় এক শতাব্দী ধরে, হিন্দু অভিজাত শ্রেণী, একটি বিশাল এবং দরিদ্র মুসলিম কৃষকদের উপর শাসন করেছিল। দরিদ্রতার যাতাকলে নিস্পেষিত হয়ে তাদের আর অন্য কিছু ভাবার সুযোগ ছিল না। তাদের কোন শিক্ষা, অধিকার সম্পর্কে সচেতনতা, এমনকি ১৯৩০ সাল পর্যন্ত মুসলিম কৃষকদের কোন রাজনৈতিক প্রতিনিধিত্ব ছিল না।
বর্তমান অবস্থা ও রাজনৈতিক বিভাজন
জম্মু ও কাশ্মীর এবং লাদাখ নিয়ে গঠিত জম্মু ও কাশ্মীরের প্রাক্তন রাজ্যের প্রায় অর্ধেক এলাকা ভারতের নিয়ন্ত্রণে রয়েছে, যেখানে পাকিস্তান এই অঞ্চলের এক তৃতীয়াংশ নিয়ন্ত্রণ করে, যা দুটি প্রদেশ, আজাদ কাশ্মীর এবং গিলগিট-বালতিস্তানে বিভক্ত। জম্মু ও কাশ্মীর এবং লাদাখ কেন্দ্রশাসিত অঞ্চল হিসাবে ভারত দ্বারা শাসিত হয়।
২০১৯ সালের ৫ আগস্ট, ভারত নিয়ন্ত্রিত জম্মু ও কাশ্মীর ভাগ করে জম্মু ও কাশ্মীর এবং লাদাখ এই দুটি রাজ্যে বিভক্ত করা হয়। এ সময় এর সীমিত স্বায়ত্তশাসন প্রত্যাহার করা হয়েছিল। এনসাইক্লোপিডিয়া ব্রিটানিকার মতে:"যদিও ১৯৪৭ সালের বিভাজনের আগে কাশ্মীরে স্পষ্ট মুসলিম সংখ্যাগরিষ্ঠতা ছিল এবং পাঞ্জাবের (পাকিস্তানে) মুসলিম-সংখ্যাগরিষ্ঠ অঞ্চলের সাথে এর অর্থনৈতিক, সাংস্কৃতিক এবং ভৌগলিক সাদৃশ্য ছিল, কিন্তু রাজনৈতিক বিভাজনের ফলে অঞ্চলটি পৃথক হয়ে পড়ে। পাকিস্তানকে এমন ভূখণ্ড রেখে দেওয়া হয়েছিল যেটি মূলত মুসলিম চরিত্রে থাকলেও জনবহুল, তুলনামূলকভাবে দুর্গম এবং অর্থনৈতিকভাবে অনুন্নত ছিল। বৃহত্তম মুসলিম গোষ্ঠী, কাশ্মীর উপত্যকায় অবস্থিত এবং অনুমান করা হয়েছে যে সমগ্র অঞ্চলের অর্ধেকেরও বেশি জনসংখ্যা, ভারত-শাসিত অঞ্চলে রয়েছে, ঝিলম উপত্যকার একটি রাস্তা দ্বারা এর পূর্ববর্তী পথগুলো অবরুদ্ধ।"প্রাক্তন রাজ্য কাশ্মীরের পূর্বাঞ্চলও একটি সীমানা বিরোধে জড়িত যা ১৯ শতকের শেষের দিকে শুরু হয়েছিল এবং একবিংশ শতক পর্যন্ত অব্যাহত রয়েছে। যদিও কাশ্মীরের উত্তর সীমান্তে গ্রেট ব্রিটেন, আফগানিস্তান এবং রাশিয়ার মধ্যে কিছু সীমানা চুক্তি স্বাক্ষরিত হয়েছিল, চীন কখনই এই চুক্তিগুলি গ্রহণ করেনি এবং ১৯৪৯ সালের কমিউনিস্ট বিপ্লবের পরে চীনের সরকারী অবস্থান পরিবর্তন হয়নি যা গণপ্রজাতন্ত্রী চীন প্রতিষ্ঠা করেছিল। ১৯৫০ এর দশকের মাঝামাঝি চীনা সেনাবাহিনী লাদাখের উত্তর-পূর্ব অংশে প্রবেশ করেছিল।"১৯৫৬-৫৭ সালের মধ্যে তারা জিনজিয়াং এবং পশ্চিম তিব্বতের মধ্যে আরও ভাল যোগাযোগের জন্য আকসাই চিন এলাকার মধ্য দিয়ে একটি সামরিক রাস্তা তৈরি করেছিল। এই রাস্তাটি ভারতের বিলম্বিত আবিষ্কারের ফলে দুই দেশের মধ্যে সীমান্ত সংঘর্ষ হয় যা ১৯৬২-এর চীন-ভারত যুদ্ধে পরিণত হয়।"অঞ্চলটি একটি আঞ্চলিক বিরোধে তিনটি দেশের মধ্যে বিভক্ত: পাকিস্তান উত্তর-পশ্চিম অংশ (উত্তর অঞ্চল এবং কাশ্মীর) নিয়ন্ত্রণ করে, ভারত কেন্দ্রীয় এবং দক্ষিণ অংশ (জম্মু ও কাশ্মীর) এবং লাদাখ নিয়ন্ত্রণ করে এবং গণপ্রজাতন্ত্রী চীন উত্তর-পূর্ব অংশ নিয়ন্ত্রণ করে ( আকসাই চিন এবং ট্রান্স-কারাকোরাম ট্র্যাক্ট)। ভারত সিয়াচেন হিমবাহের অধিকাংশ এলাকা নিয়ন্ত্রণ করে, যার মধ্যে সালতোরো রিজ পাস রয়েছে, যেখানে পাকিস্তান সালতোরো রিজের ঠিক দক্ষিণ-পশ্চিমে নিম্নাঞ্চল নিয়ন্ত্রণ করে। ভারত বিতর্কিত অঞ্চলের ১০১,৩৩৮ বর্গ কিমি (৩৯, ১২৭ বর্গ মাইল), পাকিস্তান ৮৫,৮৪৬  বর্গ কিমি (৩৩,১৪৫ বর্গ মাইল) নিয়ন্ত্রণ করে এবং গণপ্রজাতন্ত্রী চীন বাকী ৩৭,৫৫৫ বর্গ কিমি (১৪,৫০০ বর্গ মাইল) নিয়ন্ত্রণ করে।
জম্মু ও আজাদ কাশ্মীর পীর পাঞ্জাল রেঞ্জের দক্ষিণ ও পশ্চিমে অবস্থিত এবং যথাক্রমে ভারতীয় ও পাকিস্তানের নিয়ন্ত্রণে রয়েছে। এগুলি জনবহুল অঞ্চল। গিলগিট-বাল্টিস্তান, পূর্বে উত্তর অঞ্চল হিসাবে পরিচিত ছিল, চরম উত্তরে অবস্থিত অঞ্চলগুলির একটি গ্রুপ, কারাকোরাম, পশ্চিম হিমালয়, পামির এবং হিন্দুকুশ পর্বতমালা দ্বারা সীমাবদ্ধ। গিলগিট শহরে এর প্রশাসনিক কেন্দ্রের সাথে, উত্তরাঞ্চল ৭২,৯৭১ বর্গ কিলোমিটার (২৮,১৭৪ বর্গ মাইল) এলাকা জুড়ে রয়েছে এবং আনুমানিক জনসংখ্যা ১ মিলিয়ন (১০ লাখ) এর কাছাকাছি। লাদাখ উত্তরে কুনলুন পর্বতমালা এবং দক্ষিণে প্রধান গ্রেট হিমালয়ের মধ্যে অবস্থিত। এই অঞ্চলের রাজধানী শহরগুলি হল লেহ এবং কার্গিল। এটি ভারতীয় প্রশাসনের অধীনে এবং ২০১৯ সাল পর্যন্ত জম্মু ও কাশ্মীর রাজ্যের অংশ ছিল। এটি এই এলাকার সবচেয়ে কম জনবহুল অঞ্চলগুলির মধ্যে একটি এবং এখানে প্রধানত ইন্দো-আর্য এবং তিব্বতি বংশোদ্ভূত লোকেরা বসবাস করে। আকসাই চিন হল লবণের একটি সুবিশাল উচ্চ-উচ্চতার মরুভূমি যা ৫,০০০ মিটার (১৬,০০০ ফুট) পর্যন্ত উচ্চতায় পৌঁছায়। ভৌগলিকভাবে তিব্বত মালভূমির অংশ, আকসাই চিনকে সোডা সমভূমি বলা হয়। অঞ্চলটি প্রায় জনবসতিহীন, এবং কোন স্থায়ী বসতি নেই।
যদিও এই অঞ্চলগুলি তাদের নিজ নিজ দাবিদারদের দ্বারা শাসিত হয়, ভারত বা পাকিস্তান কেউই আনুষ্ঠানিকভাবে অন্যের দাবিকৃত অঞ্চলগুলির যোগদানকে স্বীকৃতি দেয়নি। ভারত দাবি করে যে, ১৯৬৩ সালে ট্রান্স-কারাকোরাম ট্র্যাক্টে পাকিস্তান কর্তৃক চীনকে "অর্পণ করা" এলাকা সহ, এটি তার ভূখণ্ডের একটি অংশ, যেখানে পাকিস্তান আকসাই চিন এবং ট্রান্স-কারাকোরাম ট্র্যাক্ট ব্যতীত সমগ্র অঞ্চলকে দাবি করে। দুই দেশ এই ভূখণ্ড নিয়ে বেশ কয়েকটি ঘোষিত যুদ্ধ করেছে। ১৯৪৭ সালের ভারত-পাকিস্তান যুদ্ধ আজকের রুক্ষ সীমানা প্রতিষ্ঠা করে, যেখানে পাকিস্তান প্রায় এক-তৃতীয়াংশ কাশ্মীর এবং ভারতের এক অর্ধেক অধিকার করে, জাতিসংঘ কর্তৃক প্রতিষ্ঠিত একটি বিভাজক নিয়ন্ত্রণ রেখা। ১৯৬৫ সালের ভারত-পাকিস্তান যুদ্ধের ফলে একটি অচলাবস্থা এবং জাতিসংঘ-আলোচনায় যুদ্ধবিরতি ঘটে।
ভূগোল
কাশ্মীর অঞ্চলটি ৩২° এবং ৩৬° N অক্ষাংশ এবং ৭৪° এবং ৮০° E দ্রাঘিমাংশের মধ্যে অবস্থিত। এটির ক্ষেত্রফল ৬৮,০০০ বর্গ মাইল (১৮০,০০০ বর্গ কিমি)। এর উত্তর ও পূর্বে চীন (জিনজিয়াং এবং তিব্বত), উত্তর-পশ্চিমে আফগানিস্তান (ওয়াখান করিডোর), পশ্চিমে পাকিস্তান (খাইবার পাখতুনখোয়া এবং পাঞ্জাব) এবং দক্ষিণে ভারত (হিমাচল প্রদেশ এবং পাঞ্জাব)। কাশ্মীরের ভূ-সংস্থান বেশিরভাগই পাহাড়ি। এটি প্রধানত পশ্চিম হিমালয় দ্বারা শেষ প্রান্ত চিহ্নিত করা হয়। নাঙ্গা পর্বতে কাশ্মীরের পশ্চিম সীমানায় হিমালয় পর্বত সমাপ্ত হয়েছে। কাশ্মীরে সিন্ধু, জেহলুম এবং চেনাব নামে তিনটি নদী প্রবাহিত হয়েছে। এই নদী অববাহিকাগুলি অঞ্চলটিকে তিনটি উপত্যকায় বিভক্ত করেছে যা উচ্চ পর্বতশ্রেণী দ্বারা বিভক্ত। সিন্ধু উপত্যকা এই অঞ্চলের উত্তর এবং উত্তর-পূর্ব অংশ গঠন করে যার মধ্যে বাল্টিস্তান এবং লাদাখের খালি এবং জনশূন্য এলাকা রয়েছে। ঝিলাম উপত্যকার উপরের অংশটি উচ্চ পর্বতশ্রেণী দ্বারা বেষ্টিত কাশ্মীরের উপযুক্ত উপত্যকা গঠন করে। চেনাব উপত্যকা কাশ্মীর অঞ্চলের দক্ষিণ অংশ গঠন করে এবং এর দক্ষিণ দিকে বিচ্ছিন্ন পাহাড়। এতে জম্মু অঞ্চলের প্রায় পুরোটাই অন্তর্ভুক্ত। উচ্চ উচ্চতার হ্রদগুলি উচ্চ উচ্চতায় ঘন ঘন দেখা যায়। কাশ্মীরের উপত্যকায় নীচের দিকে অনেক মিষ্টি জলের হ্রদ এবং জলাভূমির বিশাল এলাকা রয়েছে যার মধ্যে রয়েছে শ্রীনগরের কাছে উলার লেক, ডাল লেক এবং হোকারসার।
সিন্ধু নদী প্রণালী কাশ্মীর অঞ্চলের অববাহিকা গঠন করে। নদীটি তিব্বত মালভূমি থেকে দক্ষিণ-পূর্ব কোণে লাদাখ অঞ্চলে প্রবেশ করে এবং সমগ্র লাদাখ ও গিলগিট-বালতিস্তানের মধ্য দিয়ে একটি গতিপথ চালানোর জন্য উত্তর-পশ্চিম দিকে প্রবাহিত হয়। এই অঞ্চলে উৎপন্ন প্রায় সব নদীই সিন্ধু নদী ব্যবস্থার অংশ। গ্রেট হিমালয় রেঞ্জের শেষ প্রান্তে পৌঁছানোর পর, সিন্ধু একটি কোণে মোড় নেয় এবং দক্ষিণ-পশ্চিমে পাঞ্জাব সমভূমিতে প্রবাহিত হয়। ঝিলাম এবং চেনাব নদীগুলিও এর মোটামুটি সমান্তরাল একটি গতিপথ অনুসরণ করে এবং পাকিস্তানের দক্ষিণ পাঞ্জাব সমভূমিতে সিন্ধু নদীর সাথে মিলিত হয়। কাশ্মীর অঞ্চলের ভৌগোলিক বৈশিষ্ট্য এক অংশ থেকে অন্য অংশে যথেষ্ট আলাদা। এই অঞ্চলের সর্বনিম্ন অংশটি দক্ষিণ-পশ্চিম কোণে জম্মুর সমভূমি নিয়ে গঠিত, যা ১০০০ ফুট নীচের উচ্চতায় পাঞ্জাবের সমভূমিতে চলতে থাকে। পর্বতগুলি ২০০০ ফুট থেকে শুরু হয়, তারপরে "আউটার হিলস" এ ৩০০০-৪০০০ ফুট পর্যন্ত উত্থিত হয়, শৈলশিরা এবং দীর্ঘ সরু উপত্যকা সহ একটি রুক্ষ দেশ। ট্র্যাক্টের পরেই রয়েছে মধ্য পর্বতমালা যার উচ্চতা ৮০০০-১০,০০০ ফুট এবং বিস্তৃত উপত্যকা রয়েছে। এই পাহাড়গুলির সংলগ্ন উচ্চ হিমালয় পর্বতমালা (১৪,০০০-১৫,০০০ ফুট) রয়েছে যা সিন্ধু থেকে চেনাব এবং জেহলুমের নিষ্কাশনকে বিভক্ত করে। এই রেঞ্জের বাইরে লাদাখ এবং বাল্টিস্তানে ১৭,০০০-২২,০০০ ফুট উচ্চতার পার্বত্য দেশের বিস্তৃত অঞ্চল রয়েছে।
জলবায়ু
উচ্চতার বিশাল তারতম্যের কারণে কাশ্মীরের প্রতিটি অঞ্চলের জন্য আলাদা জলবায়ু রয়েছে। তাপমাত্রা পাঞ্জাব গ্রীষ্মের গ্রীষ্মমন্ডলীয় তাপ থেকে শুরু করে ঠান্ডার তীব্রতা পর্যন্ত পরিবর্তিত হয় যা পাহাড়ে চিরস্থায়ী তুষার ধরে রাখে। চেনাব উপত্যকার উপরের অংশগুলি বাদ দিয়ে জম্মু বিভাগে একটি আর্দ্র উপক্রান্তীয় জলবায়ু রয়েছে। কাশ্মীরের উপত্যকায় একটি মাঝারি জলবায়ু রয়েছে। আস্টোর উপত্যকা এবং গিলগিট-বালতিস্তানের কিছু অংশে আধা-তিব্বতীয় জলবায়ু রয়েছে। যদিও গিলগিট-বালতিস্তান এবং লাদাখের অন্যান্য অংশের মতো তিব্বতি জলবায়ু রয়েছে যা প্রায় বৃষ্টিহীন জলবায়ু হিসাবে বিবেচিত হয়। দক্ষিণ-পশ্চিম কাশ্মীর যা জম্মু প্রদেশের বেশিরভাগ অংশ এবং মুজাফফরাবাদ ভারতীয় বর্ষার নাগালের মধ্যে পড়ে। পীর পাঞ্জাল রেঞ্জ একটি কার্যকর প্রতিবন্ধক হিসেবে কাজ করে এবং এই বর্ষাকালগুলিকে প্রধান কাশ্মীর উপত্যকা এবং হিমালয়ের ঢালে পৌঁছাতে বাধা দেয়। এই অঞ্চলের এই অঞ্চলগুলি আরব সাগরের বায়ু স্রোত থেকে তাদের বেশিরভাগ বৃষ্টিপাত গ্রহণ করে। হিমালয়ের ঢাল এবং পীর পাঞ্জাল মার্চ থেকে জুন পর্যন্ত সর্বাধিক তুষার গলতে দেখা যায়। তুষার গলে যাওয়া এবং বৃষ্টিপাতের এই পরিবর্তনগুলি মূল উপত্যকার ধ্বংসাত্মক প্লাবনের দিকে পরিচালিত করেছে। রাজতরঙ্গিনী গ্রন্থে ১২ শতকের এই ধরনের একটি কাশ্মীরের বন্যার উদাহরণ লিপিবদ্ধ আছে। ১৯৩৫ সালের জুলাই মাসে একটি একক মেঘ বিস্ফোরণের ফলে উচ্চ জেহলুম নদীর স্তর ১১ ফুট বেড়ে যায়। ২০১৪ কাশ্মীরের বন্যা কাশ্মীরের শ্রীনগর শহরকে প্লাবিত করে এবং অন্যান্য শত শত গ্রাম তলিয়ে যায়।
উদ্ভিদ ও প্রাণীজগত
alt=কাশ্মীরের বনাঞ্চল|থাম্ব|কাশ্মীরের বনাঞ্চল কিছু জাতীয় উদ্যান এবং সংরক্ষিত বনসহ কাশ্মীরের ২০,২৩০ বর্গ কিলোমিটার (৭,৮১০ বর্গ মাইল) রেকর্ডকৃত বনাঞ্চল রয়েছে। জলবায়ু এবং উচ্চতা অনুযায়ী বনের ধরন নির্ভর করে । কাশ্মীরের বন জম্মু ও মুজাফরাবাদের পাদদেশে গ্রীষ্মমন্ডলীয় বৃক্ষরাজী বন, কাশ্মীরের উপত্যকা জুড়ে নাতিশীতোষ্ণ বন এবং গিলগিট-বালতিস্তান এবং লাদাখে তৃণভূমি বনাঞ্চল অবস্থিত। উচ্চতার পার্থক্যের কারণে কাশ্মীর অঞ্চলে গাছের বৃদ্ধির চারটি সুনির্দিষ্ট অঞ্চল রয়েছে। ১৫০০ মিটার পর্যন্ত গ্রীষ্মমন্ডলীয় বন, ফুলই (বাবলা মোডেস্তা) এবং জলপাই (ওলিয়া কাসপিড আতা) অঞ্চল হিসাবে পরিচিত। শোরিয়া রোবাস্টা, অ্যাকাসিয়া ক্যাটেচু, ডালবার্গিয়া সিসু, আলবিজিয়া লেবেক, গারুগা পিনাটা, টারমিনালিয়া বেলিরিকা এবং টি. টোমেনটোসা এবং পিনাস রক্সবুর্গির আধা-পর্ণমোচী প্রজাতিগুলি উচ্চ স্থানে জন্মে থাকে। (১৫০০-৩৫০০ মিটার) মধ্যবর্তী নাতিশীতোষ্ণ অঞ্চলকে চির পাইন (ফিন্স লংফিফোলিয়া) বলা হয়। এই অঞ্চলে ওক এবং রডোডেনড্রন প্রজাতির চিরসবুজ জাতীয় উদ্ভিদের প্রভাব পরিলক্ষিত হয়। ব্লু পাইন (ফিন্স এক্সেলসা) জোন সিডরাস ডিওদারা, অ্যাবিস পিন্ড্রো এবং পিসিয়া স্মিথিয়ানা ২,৮০০ এবং ৩,৫০০ মিটার উচ্চতায় দেখা যায়। বার্চ (বেতুলা ইউটিলিস) অঞ্চলে অ্যানিমোন, জেরানিয়াম, আইরিস, লয়েডিয়া, পোটেনটিলা এবং প্রিমুলার ভেষজ বংশ রয়েছে যা বারবেরিস, কোটোনেস্টার, জুনিপেরাস এবং রডোডেনড্রনের শুকনো বামন আলপাইন স্ক্রাবের সাথে মিশে আছে।
কাশ্মীরকে হিমালয়ের ঔষধি ও ভেষজ উদ্ভিদের সৌন্দর্যের স্থান হিসেবে উল্লেখ করা হয়। এই অঞ্চলের আলপাইন তৃণভূমিতে শত শত বিভিন্ন প্রজাতির বন্য ফুল রয়েছে। জাবারওয়ানে নির্মিত শ্রীনগরের বোটানিক্যাল গার্ডেন এবং টিউলিপ বাগানে যথাক্রমে ৩০০ প্রজাতির উদ্ভিদ এবং ৬০ জাতের টিউলিপ জন্মে। পরবর্তীতে এশিয়ার বৃহত্তম টিউলিপ গার্ডেন হিসেবে বিবেচিত হয়। alt=জানিস্কারি ঘোড়া - লাদাখ|থাম্ব|জানিস্কারি হল লাদাখে ঘোড়ার একটি প্রজাতি, যা কাশ্মীরি পরিবেশের সাথে অভিযোজিত কাশ্মীর অঞ্চল বিরল প্রজাতির প্রাণীর আবাসস্থল, যার মধ্যে অনেকগুলি অভয়ারণ্য এবং সংরক্ষিত বনাঞ্চল হিসেবে রক্ষিত। এশিয়ায় সবচেয়ে বেশী কালো ভাল্লুকে বসবাস কাশ্মীরউপত্যকার দাচিগাম ন্যাশনাল পার্ক অঞ্চলে। গিলগিট-বালতিস্তানে দেওসাই জাতীয় উদ্যান পশ্চিম হিমালয় অঞ্চলে বাদামী ভাল্লুকের বৃহত্তম অঞ্চল মনোনীত করা হয়েছে। লাদাখের হেমিস জাতীয় উদ্যানে উচ্চ ঘনত্বে তুষার চিতাবাঘ পাওয়া যায়। এই অঞ্চলে কস্তুরী হরিণ, মারখোর, চিতা বিড়াল, জঙ্গলের বিড়াল, লাল শেয়াল, শেয়াল, হিমালয়ান নেকড়ে, লম্বা লেজযুক্ত নকুল, ভারতীয় সজারু, খরগোস, লঙ্গুর এবং হিমালয়ান বেজী রয়েছে। উপত্যকায় অন্তত ৭১১ প্রজাতির পাখি রেকর্ড করা হয়েছে যার অন্তত ৩১ টি রয়েছে বিশ্বব্যাপী বিপন্ন প্রজাতি।
জনসংখ্যা
ব্রিটিশ ভারতীয় সাম্রাজ্যের ১৯০১ সালের আদমশুমারিতে, কাশ্মীর এবং জম্মু রাজ্যের জনসংখ্যা ছিল ২,৯০৫,৫৭৮ জন। এর মধ্যে ২,১৫৪,৬৯৫ (৭৪.১৬%) মুসলমান, ৬৮৯,০৭৩ (২৩.৭২%) হিন্দু, ২৫,৮২৮ (০.৮৯%) শিখ এবং ৩৫,০৪৭ (১.২১%) বৌদ্ধ (অর্থাৎ ৯৩৫ (০.০৩২%) অন্যান্য। হিন্দু জনসংখ্যা জম্মুতে বেশী ছিল, যেখানে এর পরিমান প্রায় ৬০%। কাশ্মীর উপত্যকায়, হিন্দু জনসংখ্যা প্রতি ১০,০০০ জনের মধ্যে ৫২৪ (অর্থাৎ ৫.২৪%) জন এবং লাদাখ ও গিলগিটের সীমান্তবর্তী ওয়াজারাতে প্রতি ১০,০০০ জনের মধ্যে (০.৯৪%) মাত্র ৯৪ জন।
একইভাবে ১৯০১ সালের আদমশুমারিতে কাশ্মীর উপত্যকায় মোট জনসংখ্যা ১,১৫৭,৩৯৪ নথিভুক্ত করা হয়েছিল, যার মধ্যে মুসলিম জনসংখ্যা ছিল ১,০৮৩,৭৬৬ বা ৯৩.৬% এবং হিন্দু জনসংখ্যা ৬,৬৪১। জম্মু প্রদেশের হিন্দুদের সংখ্যা ছিল ৬২৬,১৭৭ (বা ৯০.৮৭%), আদমশুমারিতে নথিভুক্ত সবচেয়ে গুরুত্বপূর্ণ জাতিগুলি হল "ব্রাহ্মণ (১৮৬,০০০), রাজপুত (১৬৭,০০), খট্টরি (৪৮,০০০) এবং ঠক্কর (৯৩,০০০)।
ব্রিটিশ ভারতীয় সাম্রাজ্যের ১৯১১ সালের আদমশুমারিতে, কাশ্মীর এবং জম্মুর মোট জনসংখ্যা বেড়ে হয়েছে ৩,১৫৮,১২৬। এর মধ্যে ২,৩৯৮,৩২০ (৭৫.৯৪%) মুসলমান, ৬৯৬,৮৩০ (২২.০৬%) হিন্দু, ৩১,৬৫৮ (১%) শিখ এবং ৩৬,৫১২ (১.১৬%) বৌদ্ধ।
১৯৪১ সালে ব্রিটিশ ভারতের শেষ আদমশুমারিতে, কাশ্মীর এবং জম্মুর মোট জনসংখ্যা (যা দ্বিতীয় বিশ্বযুদ্ধের ফলে, ১৯৩১ সালের আদমশুমারি থেকে অনুমান করা হয়েছিল) ছিল ৩,৯৪৫,০০০। এর মধ্যে, মোট মুসলিম জনসংখ্যা ছিল ২,৯৯৭,০০০ (৭৫.৯৭%), হিন্দু জনসংখ্যা ছিল ৮০৮,০০০ (২০.৪৮%), এবং শিখ ৫৫,০০০ (১.৩৯%)।
কাশ্মীরি পণ্ডিতরা, যারা কাশ্মীর উপত্যকার একমাত্র হিন্দু, সংখ্যায় ছিল প্রায় ৪%-৫%। ডোগরা শাসনামলে (১৮৪৬-১৯৪৭) তাদের ২০% কাশ্মীর উপত্যকা ছেড়ে অন্য অংশে চলে গিয়েছিল। এবং ১৯৫০ এর দশকে ভারত, ১৯৯০-এর দশকে কাশ্মীর বিদ্রোহের কারণে তারা সম্পূর্ণ দেশত্যাগ করে। বেশ কয়েকজন লেখকের মতে, সেই দশকে ১৪০,০০০ জন কাশ্মীরি পন্ডিত এর মধ্যে প্রায় ১০০,০০ জন উপত্যকা ত্যাগ করেছিলেন।
জম্মুর লোকেরা হিন্দি, পাঞ্জাবি এবং ডোগরিতে কথা বলে, কাশ্মীর উপত্যকা কাশ্মীরি ভাষায় কথা বলে এবং কম অধ্যুষিত লাদাখ তিব্বতি ও বাল্টিতে কথা বলে। জম্মু ও কাশ্মীর এবং লাদাখের ভারত-শাসিত কেন্দ্রশাসিত অঞ্চলের জনসংখ্যা হল ১২,৫৪১,৩০২ এবং আজাদ কাশ্মীরের পাকিস্তান-শাসিত অঞ্চলে লোকসংখ্যা হল ৪,০৪৫,৩৬৬, এবং গিলগিট-বালতিস্তান ১,৪৯২,৯২৪ জন।
কাশ্মীরের সংস্কৃতি
আরও পড়ুনঃ https://bn.wikipedia.org/s/ppns (কাশ্মীরের সংস্কৃতি)
তথ্যসূত্র
সিয়েরা লিওনের ইতিহাস
সিয়েরা লিওন (Sierra Leone) প্রায় ২,৫০০ বছর আগে বর্তমান আফ্রিকান লোকজন দ্বারা অধিষ্টিত হয়। সিয়েরা লিওনে বসতি স্থাপন করা প্রথম আদিবাসী জনগোষ্ঠীর নাম লিম্বা। উষ্ণ ঘনবর্ষণ বনাঞ্চল সিয়েরা লিওনকে পশ্চিম আফ্রিকার সংস্কৃতি থেকে আলাদা করে রাখে। সহিংসতা থেকে বাঁচতে মানুষ ক্রমাগত সিয়েরা লিওনে আসা শুরু করে। পর্তুগিজ অনুসন্ধানকারী পেদ্রো ডি সিন্ট্রা ১৪৬২ সালে জায়গাটির মানচিত্র তৈরীর সময় এর নাম সিয়েরা লিওন রাখেন। ফ্রিটাউন মোহনা জাহাজ ভিড়ানো, জল সংগ্রহ আর আন্তঃসাহারা বাণিজ্যের জন্য আন্তর্জাতিক পরিচয় পাওয়া শুরু করে।
কাকৈজনা সংরক্ষিত বনাঞ্চল
কাকৈজানা সংরক্ষিত বনাঞ্চল আসামের বঙাইগাঁও জেলার অভয়াপুরীর কাছে অবস্থিত একটি সংরক্ষিত বনাঞ্চল। এই বনাঞ্চল লুপ্তপ্রায় সোনালী বাঁদর-এর জন্য বিখ্যাত। বনাঞ্চলটির ক্ষেত্রফল ১৭.২৪ বর্গ কি.মি.।
বিবরণ
কাকৈজানা সংরক্ষিত বনাঞ্চল প্রায় ১৫,০০০ বিঘা জমি জুড়ে আছে। এর ক্ষেত্রফল ১৭.২৪ বর্গ কি.মি.। আই নদীর পাড়ে অবস্থিত বনাঞ্চলটিকে ১৯৬৬ সালের ২৯ এপ্রিল তারিখে সংরক্ষিত বনাঞ্চল হিসাবে ঘোষণা করা হয়েছিল। এটি আই উপত্যকা বন সংমণ্ডলের অন্তর্গত। ১৯৯৯ সালের ১ এপ্রিল তারিখে বনাঞ্চলটিকে অভয়ারণ্যে উন্নীত করতে সরকারিভাবে প্রস্তাব নেওয়া হয়েছিল। বনাঞ্চলটির মধ্য দিয়ে কালিকাপাত নামে একটি পাহাড় জুড়ে বয়ে গেছে। এর একটি পাহাড়ে একটি প্রাচীন শিব মন্দির  আছে। এই স্থানের মাটির ওপর ইটা পড়ে থাকার প্রমাণ থাকা একটা শিবলিঙ্গ এবং যোনিপীঠ থাকা কাকৈজানা পূরাতাত্ত্বিক স্থান।
সম্প্রতি একে অভয়ারণ্যে উন্নীত করতে গুয়াহাটি উচ্চ ন্যায়ালয়-এ একটি জনহিত যাচিকা দাখিল করা হয়েছে।
জৈব বৈচিত্র
কাকৈজানা সংরক্ষিত বনাঞ্চলে লুপ্তপ্রায় আইইউসিএন রেড ডাটা বুকের প্রথম অনুসূচীতে উল্লিখিত ৬০ টা সোনালি বাঁদর আছে। আন্তর্জাতিক প্রকৃতি সংরক্ষণ সংঘের রেড ডাটা বুকে সোনালি বাঁদরকে বিলুপ্তপ্রায় শ্রেণীতে অন্তর্ভুক্ত করা হয়েছে। সোনালি বাঁদর ছাড়াও এখানে অন্যান্য লুপ্তপ্রায় এবং বিপন্নগ্রস্ত প্রাণী পাওয়া যায়। তার মধ্যে উল্লেখযোগ্য হল: বিন্তুরং, বন্য কুকুর, বনেরৌ, ধনেশ পক্ষী, নাহরফুটুকী বাঘ, কেটেলা পহু, হাড়গিলা, উরণীয়া কের্কেটুয়া, নেউল, জহামাল, বন্য মেকুরী ইত্যাদি। তদুপরি এখানে বিভিন্ন প্রজাতির উদ্ভিদ আছে। এর প্রাইমেট সমূহের ওপর বিভিন্ন গবেষণা চালানো হচ্ছে।
স্থানীয় বাসিন্দা এবং বেসরকারি সংগঠনসমূহ কাকৈজানা সংরক্ষিত বনাঞ্চলকে অভয়ারণ্যে উন্নীত করতে দাবী জানিয়ে আসছে।
সরকারি পদক্ষেপ
কাকৈজানা সংরক্ষিত বনাঞ্চলের প্রাণীসমূহ বিশেষত সোনালি বাঁদরের জন্য খাদ্য সহজলভ্য করতে সরকার কিছু পদক্ষেপ হাতে নিয়েছে। এর জন্য জেলা প্রশাসন, আসাম সরকারের বন বিভাগ এবং পঞ্চায়েত ও গ্রামোন্নয়ন বিভাগ মহাত্মা গান্ধী জাতীয় নিয়োগ নিশ্চিতকরণ যোজনার অধীনে ১০,৫৭৫ টা ফল গাছের পুলি রোপণের কার্যসূচী হাতে নেওয়া হয়েছে। খাদ্য এবং সুরক্ষার জন্য এই গাছপুলি রোপণের কাজ হাতে নেওয়া হয়েছে। এর সঙ্গে বনাঞ্চলটির জীবকুলের গণনার কাজও জেলা প্রশাসন চিন্তা করেছে। এর সঙ্গে স্থানীয় বাসিন্দা এবং ছাত্র-ছাত্রীসমূহকে পরিবেশ এবং পরিস্থিতি তন্ত্রের সংরক্ষণ বিশেষত সোনালি বাঁদর সংরক্ষণের জন্য সজাগতা সৃষ্টি করতে বিভিন্ন কার্যপন্থা গ্রহণ করা হয়েছে।
আরব জাতীয়তাবাদী আন্দোলন
উৎস এবং আদর্শ
এই দলটি বিভিন্ন আরব রাজ্যে শাখা গঠন করে এবং ১৯৫৮ সালে আরব জাতীয়তাবাদী আন্দোলন নাম গ্রহণ করে। আন্দোলনের মধ্যে কিছু রাজনৈতিক বিভেদ দেখা দেয়। অনেকগুলি, বিশেষত সিরিয়া এবং ইরাকে স্থানীয় নাসেরবাদী আন্দোলনের ঘনিষ্ঠ হয়ে ওঠে এবং লেভেন্টের কিছু অংশ প্রকৃতপক্ষে নাসেরবাদের মূল স্তম্ভে পরিণত হয়। তবে হাবাশ ও নায়ফ হাওয়াতমেহ সহ আরও একটি দল মার্কসবাদের দিকে ঝুকে পড়ে, যা তাদের গামাল আবদেল নাসেরের সাথে বিরোধ ডেকে আনে এবং ক্রমবর্ধমানভাবে তারা প্যান-আরব জাতীয়তাবাদের চেয়ে সমাজতন্ত্রের উপর বেশি জোর দেয়। এছাড়াও আরব দেশগুলিতে সরকারের বিভিন্ন ব্যবস্থাগুলি এএনএম শাখা সংগঠনগুলিকে স্থানীয় অবস্থার সাথে খাপ খাইয়ে নিতে বাধ্য করে এবং সাধারণ ভিত্তি খুঁজে পাওয়া ক্রমশ দূরহ হয়ে পড়ে।
বাহরাইন
বাহরাইনের এএনএম ক্যাডাররা প্রথমদিকে অধিকৃত আরব উপসাগরীয় অঞ্চলের মুক্তির জন্ পপুলার ফ্রন্টে (পিএফএলওএজি) যোগ দেয়। ১৯৭৪ সালে পিএফএলওএজির বাহরাইনি অংশটি বাহরাইনের মুক্তির জন্য পপুলার ফ্রন্টে রূপান্তরিত হয়। বর্তমানে পপুলার ফ্রন্ট দেশটির বিশিষ্ট ধর্মনিরপেক্ষ বিরোধী দল ন্যাশনাল ডেমোক্র্যাটিক অ্যাকশন সোসাইটির জন্ম দিয়েছে।
মিশর
মিশরে এএনএম শাখা আরব সমাজতান্ত্রিক ইউনিয়নের নাসেরের মিশরীয় শাখায় একীভূত হয়ে যায়, তবে পরে অভ্যন্তরীণ শুদ্ধি অভিযানের পর তাদের বহিষ্কার করা হয়।
কুয়েত
কুয়েতে এএনএম শাখাটি প্রগ্রেসিভ ডেমোক্র্যাটস হিসাবে পুনর্গঠিত হয়, একটি রাজনৈতিক দল এখনও বিদ্যমান।
এলিট্রন
right|260px|thumb|এই [[ককশেফার|ককশেফারের এলিট্রাকে তাৎক্ষণিকভাবে এর স্বচ্ছ পশ্চাৎডানা থেকে পৃথক করা যায়]] 260px|thumb|[[চেকার্ড গোবরে পোকা নেপউইড থেকে উড্ডয়ন করছে। এলিট্রা পাখার উপরে ধরা আছে]]
এলিট্রন (elytron) হল কতিপয় বর্গের (বিশেষ করে গুবরে পোকা বা কলিওপ্টেরা এবং কিছু প্রকৃত ছারপোকা বা হেটেরোপ্টেরা) পতঙ্গের একটি পরিবর্তীত শক্ত অগ্রডানা। অধিকাংশ প্রকৃত ছারপোকায় অগ্রডানাকে হেমেলিট্রা বলা হয় কারণ এদের কেবলমাত্র নিচের অংশটি শক্ত যেখানে উপরের অংশটি হয় ঝিল্লিময়। এলিট্রনকে অনেক সময় শার্ড বা খুলামকুচিও বলা হয়ে থাকে।
বর্ণনা
এলিট্রা (এলিট্রনের বহুবচন) মূলত নিচের পশ্চাৎডানার (যা উড়ার জন্য ব্যবহৃত হয়) রক্ষাকবচ হিসেবে কাজ করে। উড্ডয়নের জন্য গোবরে পোকা বিশেষত এলিট্রা খোলার পর পশ্চাৎডানা মেলে দেয়, আর এলিট্রা খোলা থাকা অবস্থাতেই তারা উড়ে চলে। যদিও Scarabaeidae এবং Buprestidae গোত্রের কিছু গোবরে পোকা এলিট্রা বন্ধ রেখেই উড়তে সক্ষম।
রাউজান আর.আর.এ.সি. মডেল সরকারি হাই স্কুল
'''রাউজান আর.আর.এ.সি. মডেল সরকারি হাই স্কুল' (পূর্ণরূপ: রাউজান রামগতি ধর, রামধন ধর ও আবদুল বারী চৌধুরী মডেল হাই স্কুল'' ) চট্টগ্রাম জেলার রাউজান উপজেলায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৮৯৮ খ্রিষ্টাব্দে প্রতিষ্ঠিত হয় এবং ২০১৮ খ্রিস্টাব্দে জাতীয়তাকরণ করা হয়।
ইতিহাস
১৮৩৫ খ্রিষ্টাব্দে জমিদার দাতারাম চট্টগ্রামের রাউজানের সুলতানপুরে একটি বিদ্যালয় স্থাপন করেন। ১৮৬২ খ্রিষ্টাব্দে রাউজানের তদানীন্তন মুন্সেফ শোকর আলী এই বিদ্যালয়টিকে থানা সদরে স্থানান্তর করেন। ১৮৯৮ খ্রিষ্টাব্দে বিদ্যালয়টির তৎকালীন প্রধান শিক্ষক ক্ষীরোদ চন্দ্র বিশ্বাস এবং ডাবুয়ার তৎকালীন জমিদার রামগতি ধর ও রামধন ধর এর বৈষয়িক আনুকূল্যে এই প্রতিষ্ঠানটি উচ্চ বিদ্যালয়ে উন্নিত হয় ও কলকাতা বিশ্ববিদ্যালয়ের স্বীকৃতি পায়। ১৯১৯ খ্রিষ্টাব্দে ফটিকছড়ির নিবাসী আবদুল বারী চৌধুরীর অর্থানুকূল্যে এই বিদ্যালয়ের পাশে আরও একটি বিদ্যালয় স্থাপিত হয়। যা স্থানীয় সুশীল সমাজের তেমন একটা কাম্য ছিল না। ফলে স্থানীয় জনগণ ও শিক্ষানুরাগী মোহাম্মদ আবুল কাশেম বি,এল এবং রমেশ চন্দ্র ধর -এর  প্রচেষ্টায় উভয় বিদ্যালয় কে সমন্বিত করে রাউজান রামগতি রামধন আবদুল বারী চৌধুরী উচ্চ বিদ্যালয় প্রতিষ্ঠা করা হয়। যা সংক্ষেপে ''রাউজান আর.আর.এ.সি. হাই স্কুল'' নামে পরিচিত। বিদ্যালয়টিকে ২০১৮ খ্রিষ্টাব্দে জাতীয়করণ করা হয়।
গালিভার'স ট্রাভেলস (দ্ব্যর্থতা নিরসন)
গালিভার'স ট্রাভেলস হলো জনাথন সুইফটের লেখা একটি বই। গালিভার'স ট্রাভেলস দ্বারা আরও বুঝানো হতে পারে:
শক্ত কিউই
অ্যাক্টিনিডিয়া আরগুটা বা শক্ত কিউই হলো জাপান, কোরিয়া, উত্তর চীন এবং রাশিয়ান সুদূর পূর্বের একটি বহুবর্ষজীবী দ্রাক্ষালতা । এই বর্গের অন্যান্য প্রজাতির তুলনায় এটি বাইরের অংশে চুলের মতো আঁশ ছাড়াই ছোট কিউই ফল উৎপাদন করে।
বিবরণ
ফলটিকে শক্ত কিউইফল, কিউই বেরি, আর্কটিক কিউই, বেবি কিউই, মিষ্টি কিউই, আঙ্গুর কিউই, উত্তরের কিউই বা ককটেল কিউই হিসাবে উল্লেখ করা হয়, এবং স্বাদে ও দেখতে কিউইফলের মতো ভক্ষণীয়, বেরি বা আঙ্গুরের আকারের ফল তবে সবুজ, বাদামী বা বেগুনি রঙের মসৃণ ত্বক, আবার কখনও কখনও লাল আভাযুক্ত। কিউইফলের চেয়ে প্রায়শই বেশি মিষ্টি, শক্ত কিউইফল পুরোটা খাওয়া যায় এবং খোসা ছাড়ানোর প্রয়োজন হয় না। পাতলা ত্বকযুক্ত এর বহিরাবরণ মসৃণ এবং চামড়াযুক্ত।
উদ্ভিদসংক্রান্ত ইতিহাস এবং শ্রেণীবিন্যাস
১৮৪৩ সালে ফিলিপ ফ্রাঞ্জ ভন সিবোল্ড এবং জোসেফ জেরহার্ড জুকারিনি অ্যাক্টিনিডিয়া আরগুটাকে (Actinidia arguta) ট্রোকোস্টিগমা আরগুটাম (Trochostigma argutum) হিসাবে প্রথম বর্ণনা করেন। জুলেস এমিলি প্লাঞ্চনের দুর্বল প্রস্তাব প্রকাশের পর ১৮৬৭ সালে ফ্রিডরিচ আন্তন উইলহেলম মিকুয়েল প্রজাতিগুলিকে এক্টিনিডিয়া বর্গে স্থানান্তরিত করেন।
প্রজাতি তিনটি জাত নিয়ে গঠিত: মূলত লুডভিগ ডিয়েলস ১৯০৫ সালে অ্যাক্টিনিডিয়া আরগুটা জাত জিরালাডিকে প্রজাতি হিসেবে (অ্যাক্টিনিডিয়া জিরালডি) বর্ণনা করেন, তবে পরে ১৯৭২ সালে ভ্লাদিমির নিকোলেভিচ ভোরোসিলভ এ. অর্গুটার জাত কমিয়ে আনেন। মূলত ১৯০৪ সালে টেকনোশিন নাকাই এ. আরগুটা জাত হাইপোলিউকা প্রজাতি র‌্যাঙ্কে (অ্যাক্টিনিডিয়া হাইপোলিউকা) বর্ণনা করেন, কিন্তু ১৯৮০ সালে সিরো কিতামুরা এ. আরগুটার জাত কমিয়ে আনেন। অ্যাক্টিনিডিয়া আরগুটাকে লিয়োকার্পা বিভাগে এবং সিরিজ লামেলাটা শ্রেণীতে রাখা হয়, তবে বর্তমান এই প্রশ্নবিদ্ধ শ্রেণিবিন্যাসটি অসমর্থিত।
চাষ
থাম্ব|একটি লোহার জালিতে লতার চাষ করা হয়েছে
রন্ধনসম্পর্কিত ব্যবহার
শক্ত কিউই জ্যাম তৈরিতে ব্যবহার করা যেতে পারে।
কোরিয়া
কোরিয়ায় শক্ত কিউই দারে ( 다래 ) নামে পরিচিত 다래 )। দারে-সান নামে পরিচিত কচি পাতা প্রায়শই নামুল সবজি হিসাবে খাওয়া হয়।
ওসাকা প্রশাসনিক অঞ্চল
ওসাকা প্রশাসনিক অঞ্চল (大阪府? ওসাকা ফু) হল জাপানের মূল দ্বীপ হোনশুর কান্‌সাই অঞ্চলের অন্তর্গত একটি প্রশাসনিক অঞ্চল। এর রাজধানী ওসাকা নগর ওসাকা-কোবে-কিয়োতো মহানগর অঞ্চলের কেন্দ্র। ওসাকা জাপানের দুটি নগর প্রশাসনিক অঞ্চলের অন্যতর।
ইতিহাস
মেইজি পুনর্গঠনের আগে পর্যন্ত ওসাকা প্রশাসনিক অঞ্চলটি কাওয়াচি, ইযুমি ও সেৎৎসু প্রদেশে বিভক্ত ছিল। বাম|থাম্ব|187x187পিক্সেল|সাকাই সিটি হল। মেইজি যুগের একেবারে আরম্ভে ১৮৬৮ খ্রিঃ ২১শে জুন ওসাকা প্রশাসনিক অঞ্চল গঠিত হয়। ফুহাংকেন সাঞ্চিসেই প্রশাসনে এর নামে নগরসূচক ফু অনুসর্গটি যুক্ত হয়।
১৯৫৬ খ্রিঃ ১লা সেপ্টেম্বর ওসাকা নগর সরকারী অধ্যাদেশের দ্বারা মনোনীত নগরের মর্যাদা পায় ও ২৪ টি ওয়ার্ডে বিভক্ত হয়।
২০০০ খ্রিঃ পূর্বতন গভর্নর নক য়োকোয়্যামা যৌন নিগ্রহ কেলেঙ্কারিতে অভিযুক্ত হয়ে পদত্যাগ করলে তার স্থানে আসেন ফুসায়ে ওতা, জাপানের প্রথম মহিলা গভর্নর।
২০০৮ এ টেলিভিশন উপদেষ্টা তোওরু হাশিমোতো ৩৮ বছর বয়সে জাপানের কনিষ্ঠতম গভর্নর হিসেবে স্থলাভিষিক্ত হন।
সংস্কার
২০১০ এ গভর্নর তোওরু হাশিমোতো ওসাকা প্রশাসনিক অঞ্চলকে ওসাকা মহানগর অঞ্চলে উন্নীত করার জন্য ওসাকা পুনর্গঠন সমিতি নির্মাণ করেন। এর উদ্দেশ্য ছিল ওসাকা প্রশাসনিক অঞ্চল ও ওসাকা নগরের আলাদা আলাদা অধিগৃহীত প্রতিষ্ঠানের সংখ্যা কমানো। ২০১১ তে এই সমিতি স্থানীয় নির্বাচনে ওসাকার অধিকাংশ আসন জয় করে। কিন্তু ২০১৫ গণভোটে এদের প্রস্তাবটি সূক্ষ্ম ব্যবধানে পরাস্ত হয় (৪৯.৬২% হ্যাঁ, ৫০.৩৮% না)।
ভূগোল
বাম|থাম্ব|212x212পিক্সেল|আকাশ থেকে দৃষ্ট কান্‌সাই আন্তর্জাতিক বিমানবন্দর। ওসাকা প্রশাসনিক অঞ্চলের উত্তরে রয়েছে হিয়োগো ও কিয়োতো প্রশাসনিক অঞ্চল, পূর্বে নারা ও দক্ষিণে ওয়াকায়ামা প্রশাসনিক অঞ্চল। পশ্চিম দিক ওসাকা উপসাগরের উপকূলবর্তী। য়োদো ও য়ামাতো নদী ওসাকার মধ্য দিয়ে প্রবাহিত হয়।
কান্‌সাই আন্তর্জাতিক বিমানবন্দর নির্মাণের আগে পর্যন্ত ওসাকা ছিল জাপানের ক্ষুদ্রতম প্রশাসনিক অঞ্চল। এই বিমানবন্দরটি যে কৃত্রিম দ্বীপের উপর নির্মিত তার সংযোজনে ওসাকা, কাগাওয়া প্রশাসনিক অঞ্চলের চেয়ে একটু বড় আয়তন লাভ করেছে।
২০১২ এর এপ্রিল মাসের হিসেব অনুযায়ী ওসাকা প্রশাসনিক অঞ্চলের ১১ শতাংশ এলাকা সংরক্ষিত বনাঞ্চল। এর মধ্যে আছে কোঙ্গোও-ইকোমা-কিসেন ও মেইজি নো মোরি মিনোও উপ-জাতীয় উদ্যান এবং হোকুসেৎসু ও হান্নান-মিসাকি প্রশাসনিক আঞ্চলিক উদ্যান।
অর্থনীতি
থাম্ব|237x237পিক্সেল|প্যানাসোনিক সেন্টার, ওসাকা। ২০০৪ অর্থবর্ষে ওসাকা প্রশাসনিক অঞ্চলের মোট উৎপাদনের পরিমাণ ছিল ৩৮.৭ ট্রিলিয়ন ইয়েন, কেবলমাত্র টোকিওর পরেই। এই পরিমাণ পূর্ববর্তী অর্থবর্ষের তুলনায় ০.৯% বৃদ্ধিসূচক এবং সমগ্র কান্‌সাই অঞ্চলের প্রায় ৪৮%। মাথাপিছু আয় ছিল ৩০ লক্ষ ইয়েন, যা দেশের মধ্যে সপ্তম।
প্যানাসোনিক, শার্প প্রভৃতি অতিবৃহৎ আন্তর্জাতিক বৈদ্যুতীন কোম্পানির পাশে ওসাকার অর্থনীতির অপর দিকটিকে চেনা যায় ক্ষুদ্র ও মাঝারি উদ্যোগ বা এসএমই-এর কার্যকলাপের মধ্যে। ২০০৬ তে ওসাকায় অধিষ্ঠিত এসএমই-র মোট সংখ্যা ছিল ৩,৩০,৭৩৭ টি, যা সমগ্র প্রশাসনিক অঞ্চলের ব্যবসায়িক প্রতিষ্ঠানের ৯৯.৬%।
উইলি’স লেডি
উইলি'স লেডি হল চাইল্ড ব্যালাড নম্বর ৬ এবং রাউড #২২০১গীতিনাট্যের প্রাচীনতম পরিচিত অনুলিপিটি ১৭৮৩ সালে প্রতিলিপিকৃত একটি আবৃত্তি থেকে।
ব্যালাডস উইয়ার্ড অ্যান্ড ওয়ান্ডারফুল (১৯১২) এবং ভার্নন হিল দ্বারা চিত্রিত ২৫টি ঐতিহ্যবাহী কাজের মধ্যে এই ব্যালাডের একটি রূপ।
সারমর্ম
উইলি তার মায়ের ইচ্ছার বিরুদ্ধে বিয়ে করেছে। সে, একজন র্যাঙ্ক ডাইনি হয়ে, তার স্ত্রীকে জাদু করেছে যাতে সে তার সন্তানের জন্ম দিতে না পারে। সে তাকে সোনা দিয়ে ঘুষ দেওয়ার চেষ্টা করে এবং সে তাকে বলে তার স্ত্রী মারা যাবে এবং সে অন্যত্র বিয়ে করবে। পরিবারের স্প্রাইট বিলি ব্লাইন্ড তাকে একটি শিশুর মোমের ডামি তৈরি করতে এবং তার মাকে নামকরণে আমন্ত্রণ জানাতে বলে। মা দেখতে এলেন এবং মোমের মূর্তি দেখে রাগে ফেটে পড়লেন, জানতে চাইলেন কে তার প্রতিটা মোহনীয় মুগ্ধতা ফিরিয়ে দিয়েছে। উইলি তাড়াহুড়ো করে সেগুলিকে নিজেই সরিয়ে দেয় এবং তার স্ত্রী সন্তান জন্ম দেয়।
ভাষ্য
এই গীতিনাট্যটি বিভিন্ন স্ক্যান্ডিনেভিয়ান ভেরিয়েন্টে (TSB A 40) পাওয়া যায়, যা জাদুকরী দ্বারা স্থাপিত বিভিন্ন আকর্ষণ সহ; কখনও কখনও সে বাড়ির একটি স্থানকে মুগ্ধ করতে পারে না এবং যখন প্রসবকালীন মহিলাটি সেখানে স্থানান্তরিত হয়, তখন শিশুর জন্ম হয়। যাদু দ্বারা মহিলাকে বছরের পর বছর প্রসবের মধ্যে রাখা যেতে পারে; প্রায়শই, সে মারা যায়, এবং তার ছেলেরা আট বছর বয়সে জন্ম নেয় এবং তার প্রতিশোধ নেওয়ার শপথ করে।
গ্রীক পুরাণে, হেরাক্লিসের জন্ম একইভাবে বিলম্বিত হয়েছিল, প্রসবের দেবী তার হাত গুটিয়ে রেখেছিলেন। আলকমেনের সেবক গ্যালান্থিস, দেবীকে বলেছিলেন যে আলকমেন জন্ম দিয়েছেন, এবং তার হাত খুলে তাকে অবাক করে দিয়েছিলেন। শিশুর জন্মের অনুমতি দেওয়ার জন্য শাশুড়িকে চমকে দেওয়ার এই রূপটি ইতালীয় রূপকথায় পাওয়া যায়; সাধারণত এটি জন্মের ঘোষণার মাধ্যমে করা হয়, কিন্তু দ্য কিং অফ লাভ-এ, শিশুর বাবা মৃত্যুর ভঙ্গি করে এবং তার বোনেরা তাকে শোক করে, একই প্রভাবে।
এঞ্জেলস অন হর্সব্যাক
এঞ্জেলস অন হর্সব্যাক (Angels on horseback) বেকন (শুকরের মাংস) দ্বারা আবৃত ঝিনুক দ্বারা তৈরি একধরনের রুচিকর এবং ঝাল মশলাদার খাদ্য। এই খাদ্যটি সাধারণত রুটির উপরে রেখে কানাপি বা ছোট খাদ্য (এক কামড়ে খাওয়া যায় এমন) হিসেবে পরিবেশিত হয়ে থাকে।
এই খাদ্যটি সাধারণ চুলায় শুকরের মাংসের উপর খোলা ঝিনুক পুড়িয়ে করে তৈরি করা হয়। এঞ্জেলস অফ হর্সব্যাকে বৈচিত্র্য আনার জন্য বর্তমানে এগুলো একসাথে করে ভাঁজা হয়। স্বাদ অনুযায়ী এগুলো রুটির সাথে অথবা স্কিউয়ার (এক ধরনের লম্বা কাঠি) তে করে অন্যান্য মশলা বা সম্পূরক খাদ্যের সাথে পরিবেশন করা হয়। অনেকেই ভুল করে এঞ্জেলস অন হর্সব্যাক কে ফল দিয়ে তৈরি একই রকমের ডেভিলস অন হর্সব্যাক-এর প্রতিশব্দ বলে মনে করেন, যদিও এদুটো সম্পূর্ণ ভিন্ন।
শ্রেণীবিন্যাস
এঞ্জেলস অন হর্স ব্যাক রুচিবর্ধক, কানাপি (এক কামড়ে খাওয়া যায় এমন ) বা মশলাদার খাবার হিসেবে পরিবেশন করা হয়ে থাকে। রুটির উপরে রেখে পরিবেশন করলে এঞ্জেলস অন হর্সব্যাক কানাপি (এক কামড়ে খাওয়ায় এমন) খাবার হিসেবে বিবেচিত হয়। ইংল্যান্ডে মশলাদার খাবার সাধারণত মিষ্টি খাবারের পরে পরিবেশন করা হয়ে থাকে। নোনতা বা মশলাদার খাবার পরিবেশনের অর্থ হলো মদ পরিবেশনের আগে স্বাদবোধ পরিষ্কার করা। ১৯০৫ সালে প্রকাশিত কনস্ট্যান্স পিল রচিত রন্ধনবিষয়ক গ্রন্থ স্যাভোরি'জ সিম্পলিফায়েড-এ এঞ্জেলস অন হর্সব্যাক মশলাদার খাদ্য হিসেবে উল্লেখিত আছে।
এঞ্জেলস অন হর্সব্যাক কে ডেভিলস অন হর্সব্যাক এর সাথে গুলিয়ে ফেলা ঠিক হবে না। যদিও পরের খাদ্যটি একই ভাবে তৈরি, তবে সেটা তৈরি হয় ফল দিয়ে, বিশেষ করে আলুবোখারা এবং খেজুর দিয়ে। ডেভিলস অন হর্সব্যাক এর রন্ধনপ্রণালীর উন্নয়ন এবং আধুনিকায়ন এখনও চলছে, তবে জনপ্রিয় হলো ফলগুলো কনিয়াক এবং আরমানাক এ নিমজ্জিত করে রাখা। মার্কিন এবং ব্রিটিশ রন্ধনবিদগণ এই দুই খাদ্য এর মধ্যে পার্থক্য অনুধাবন করেছেন, যাদের মধ্যে আছেন মার্থা ষ্টুয়ার্ট ও মার্টিন ব্লুনস। রন্ধন বিষয়ক লেখক জন আইটো একই কথা বলেছেন তবে তিনি দেখিয়েছেন যে নাম দুটি অদলবদল করে লেখা হয়। অনুসন্ধানে দেখা গেছে যে শিকাগো ট্রিবিউন-এর একটি রচনায় জেমস বিয়ার্ড দাবী করেছেন যে এঞ্জেলস অন হর্সব্যাক মুড়ানোর জন্য হ্যাম ব্যবহার করা হয়, যদি বেকন ব্যবহার করা হয় তবে সেটি হয়ে যায় ডেভিলস অন হর্সব্যাক।
ইতিহাস
এই খাদ্যের উৎপত্তি অস্পষ্ট। তবে নামটি মনে হয় ফরাসী anges à cheval থেকে এসেছে। যেখানে পরী (এঞ্জেল) / ঝিনুক অথবা বেকন / ঘোড়ার কোন তাৎপর্যপূর্ণ সংযোগ নেই। অক্সফোর্ড ইংলিশ অভিধান এবং অন্যান্য সূত্রানুযায়ী এর প্রথম উল্লেখ পাওয়া যায় ১৮৮৮ সালে প্রকাশিত মিসেস বীটন'স বুক অফ হাউজহোল্ড ম্যানেজমেন্ট বইতে। যদিও ১৮৮২ সালে অস্ট্রেলিয়া থেকে প্রকাশিত এক সংবাদপত্রে সংক্ষিপ্ত রন্ধনপ্রণালী সহ এর উল্লেখ পাওয়া যায়।
যুক্তরাষ্ট্রে এঞ্জেলস অন হর্সব্যাক-এর খোঁজ পাওয়া যায় আঠারো-শত নব্বই দশকের মধ্য ভাগ থেকে শেষ ভাগ পর্যন্ত।  সবচেয়ে পুরাতন তথ্যসূত্র হলো ১৮৯৬ সালের নিউইয়র্ক টাইমসের একটি রচনা, যেখানে খাদ্যটিকে রুচিবর্ধক বা এপিটাইজার হিসেবে উল্লেখ করা হয়েছে। এবং খাদ্যটির জন্য জার্মান সম্রাটের রদ্ধনবিদ বা সেফ উরবেইন ডুবোইসকে কৃতিত্ব দেয়া হয়েছে। এই রচনানুযায়ী এঞ্জেলস অন হর্সব্যাক ছিলো মোড়ানো, গোল মরিচের গুঁড়া ছিটানো এবং তাপে সিদ্ধ করা। রচনায় এই খাদ্যটি লেবু এবং পুদিনা পাতা সহযোগে পরিবেশনের কথা বলা হয়েছে, কিন্তু রুটি (টোষ্ট) এর কোন উল্লেখ নেই। ১৯৩০ এর দশকে এটিকে পিকনিক মেনুর অংশ বলে সুপারিশ করা হয়েছে। আবার ১৯৪৮ সালে এটিকে উল্লেখ করা হয়েছে রুচিবর্ধক হিসেবে। পঞ্চাশের দশকে যুক্তরাষ্ট্রের সংবাদপত্রগুলো আগ্রহ সহকারে এই খাদ্যটি নিয়ে ফিচার করে। শিকাগো ট্রিবিউন এ প্রকাশিত হয় 'ফর ওয়েষ্টার ট্রিট, ট্রাই এঞ্জেলস অন হর্সব্যাক; দে আর ডেলিক্টেবল এপিটাইজার সানডে মেনু' এবং "দিজ এঞ্জেলেস অন হর্সব্যাক আর ওয়েষ্টারস"। লস এঞ্জেলেস টাইমস ও এটি নিয়ে ফিচার প্রকাশ করে।
ষাটের দশকে ওয়াশিংটন ডি.সি.তে এঞ্জেলস অন হর্সব্যাক বেশ জনপ্রিয়তা অর্জন করে। কেনেডি প্রশাসনের সময় মার্কিন রাষ্ট্রদূত ডেভিড কে. এস. ব্রুস এর স্ত্রী এভানজেলিন ব্রুস, যিনি তার সান্ধ্যকালীন পার্টির জন্য পরিচিত ছিলেন, নিয়মিতই এই খাদ্যটি পরিবেশন করতেন। গসিপ কলামিস্ট লিজ স্মিথ জানান "কখনও কখনও ঝিনুক গুলি ছিলো কাচা, কখনও বেকন দিয়ে মুড়িয়ে ভাজা হতো। একসময় মিসেস ব্রুস এটিকে এঞ্জেলস অন হর্সব্যাক বলে বলেন", যদিও তখন পর্যন্ত নামটি খুব একটা পরিচিত ছিল না। আশির দশকে শিকাগো ট্রিবিউন একটি রচনা প্রকাশ করে যাতে খাদ্যটিকে 'ঔৎসুক্য জাগানিয়া' বলে সম্বোধন করে এবং জানায় যুক্তরাষ্ট্রে এটি খুব সাধারণ খাবার নয়।
প্রস্তুত প্রণালী
সর্বোত্তম রন্ধনপ্রণালী মতে খোলা ঝিনুক বেকন দিয়ে মুড়িয়ে ওভেনে ৩ মিনিট করে সিদ্ধ করতে হয়। ১৯০২ সালের এক রন্ধনপ্রণালী অনুযায়ী কাঠিতে (স্কিউয়ার) ঝিনুক এবং বেকন নিয়ে মাখন দিয়ে ভাজতে হয়। এই খাদ্যটি প্রায়ই টোষ্টের সাথে পরিবেশন করা হয়, যদিও এটি কাঠিতে তৈরি করা হয় হয় এবং সিদ্ধ করা হয়। এটি সরাসরি কাঠি থেকেও খাওয়া যায়।
এঞ্জেলস অন হর্সব্যাক প্রস্তুত প্রণালী এবং পরিবেশনায় নানা বৈচিত্র্য লক্ষ্য করা যায়। ফেঙ্গ সুই ফুড অনুযায়ী এটি প্রস্তুত করা হয় খোলা ঝিনুক বেকন দিয়ে মুড়িয়ে ককটেল ষ্টিক দিয়ে গেঁথে ভাজা হয় এবং লেবুর রসে ভিজিয়ে পরিবেশন করা হয়। জোয়ানা প্রুসের বই সিডিউসড বাই বেকনে এঞ্জেলস এন্ড ডেভিলস নামে একটি প্রস্তুত প্রণালী আছে যেখানে বলা হয়েছে "সামান্য একটু লাল মরিচের সস এর স্বাদ ঝালে পরিবর্তিত করে ফেলে। দ্য উইজার্ড অফ ফুড'স এসাইক্লোপেডিয়া অফ কিচেন এন্ড কুকিং সিক্রেটস এর লেখক মাইলস বাডের লেবু অথবা হল্যান্ড এর সস দিয়ে এঞ্জলস অন হর্সব্যাক পরিবেশনের কথা বলেছেন। এক ইতালীয় রন্ধনপ্রণালী অনুযায়ী বেকনের বদলে প্রাউটো (ইতালীয় হ্যাম) ব্যবহারের কথা বলা আছে।
প্রদীপ সরকার (পরিচালক)
প্রদীপ সরকার (৩০ এপ্রিল ১৯৫৫ - ২৪ মার্চ ২০২৩) একজন ভারতীয় চলচ্চিত্র পরিচালক, চিত্রনাট্যকার ও বিজ্ঞাপন নির্মাতা। তিনি পরিণীতা (২০০৫) চলচ্চিত্র পরিচালনার জন্য সর্বাধিক পরিচিত। এই চলচ্চিত্রের জন্য তিনি পরিচালকের শ্রেষ্ঠ অভিষেক চলচ্চিত্র বিভাগে ইন্দিরা গান্ধী পুরস্কার অর্জন করেন এবং শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন। এছাড়া তিনি লাগা চুনরি মেঁ দাগ (২০০৭) ও মর্দানি (২০১৪) চলচ্চিত্র পরিচালনা করেন।
প্রারম্ভিক জীবন
সরকার ১৯৫৫ সালের ৩০শে এপ্রিল পশ্চিমবঙ্গের কলকাতায় জন্মগ্রহণ করেন। তিনি ১৯৭৯ সালে দিল্লি কলেজ অব আর্ট থেকে স্বর্ণ পদক-সহ স্নাতক সম্পন্ন করেন।
বাংলাদেশের রাষ্ট্রপতি নির্বাচন, ২০০১
২০০১ সালের বাংলাদেশের রাষ্ট্রপতি নির্বাচন নভেম্বর ১২, ২০০১ এ অনুষ্ঠিত হয়েছিল। একিউএম বদরুদ্দোজা চৌধুরী বিনা প্রতিদ্বন্দ্বিতায় নির্বাচনে জয়লাভ করেছিলেন। প্রাথমিকভাবে দুটি মনোনয়নপত্র জমা দেওয়া হয়েছিল। পরে অন্য প্রতিযোগী তার মনোনয়ন প্রত্যাহার করে নেন। ফলে বদরুদ্দোজা চৌধুরীকে বাংলাদেশের রাষ্ট্রপতি পদে নির্বাচিত করা হয়। বদরুদ্দোজা চৌধুরী ১৪ নভেম্বর, ২০০১ সালে শপথ গ্রহণ করে রাষ্ট্রপতির দায়িত্ব গ্রহণ করেন।
আও নাগা
আও ভারত-এর নাগাল্যান্ড রাজ্যের একটা প্রধান নাগা উপজাতি৷ এরা খ্রিস্টধর্মে ধর্মান্তরিত হওয়া প্রথম নাগা উপজতি৷ খ্রিস্টধর্ম-এর সঙ্গে পশ্চিমী শিক্ষাব্যবস্থাকে আওরা সর্বপ্রথম গ্রহণ করে নেয়৷ ১৮৭২ সালে আমেরিকান ব্যাপ্টিস্ট মিশনারি এডউইন ক্লার্ক (Edwin W. Clark), মলুংকিমং (Molungkimong) নামের একটি আও গ্রামে ভরে দেওয়ার পর থেকে খ্রিস্টধর্ম নাগাল্যান্ড-এ প্রবেশ করে৷ আওদের প্রধান ভূমি হল পূর্বে চুলা উপত্যকা (Tsula [Dikhu]) থেকে পশ্চিমে মোককচাং জেলা পর্যন্ত৷ আও নাগারা বছরজুড়ে কৃষির সঙ্গে জড়িত নানা উৎসব পালন করে৷
বিস্তার
২০১১ সালের জনগণনা অনুসারে নাগাল্যান্ড-এ আওদের মোট জনসংখ্যা ২২৭,০০০৷ নাগাল্যান্ডের মোককচাং জেলা এই উপজাতির লোকের মূল বাসস্থান৷ এই জেলার মোট ক্ষেত্রফল ১৬১৫ বর্গ কিলোমিটার৷ কিছুসংখ্যক আও নাগা লোক চুবুরীয়া আসামেও বাস করে৷ মোককচাং জেলার মোট ছটা পর্বতশ্রেণীতে আও নাগারা বাস করে৷
ধর্ম
১৮৭২ সালে আমেরিকান খ্রিস্টান মিশনারিদের আগমনে আওদের খ্রিস্টধর্মে ধর্মান্তকরণ আরম্ভ করে৷ আওরা খ্রিস্টধর্মে ধর্মান্তরিত হওয়া নাগাল্যান্ডের প্রথম উপজাতি৷ বর্তমান আওদের প্রায় সব লোকই খ্রিস্ট ধর্মাবলম্বী৷
বুয়াচেট জেলা
বুয়াচেট ( บัวเชด ,  ) উত্তর-পূর্ব থাইল্যান্ডের সুরিন প্রদেশের দক্ষিণ-পূর্ব অংশের একটি জেলা ( অ্যাম্ফো )।
ভূগোল
এই জেলার দক্ষিণ অংশটি ডাংরেক পর্বতমালায় অবস্থিত ।
প্রতিবেশী জেলাগুলি হল (পশ্চিম ঘড়ির কাঁটার দিক থেকে) সুরিন প্রদেশের সাংখা, খুখান, সিসাকেট প্রদেশের ফু সিং এবং কম্বোডিয়ার ওদ্দার মেনচে ।
প্রশাসন
জেলাটি ছয়টি উপ-জেলায় বিভক্ত ( তাম্বন), যা আরও 67টি গ্রামে (মুবান ) বিভক্ত। বুয়াচেটেরই টাউনশিপ (থেসাবান টাম্বন ) অবস্থা এবং তাম্বন বুয়াচেটের কিছু অংশ জুড়ে রয়েছে। এছাড়াও ছয়টি টাম্বন প্রশাসনিক সংস্থা (TAO) রয়েছে।
গোরক্ষনাথ
গোরক্ষনাথ ছিলেন একজন হিন্দু যোগী ও সাধক, যিনি নাথ সন্ন্যাসী আন্দোলনের প্রভাবশালী প্রতিষ্ঠাতা ছিলেন। তাকে মতসেন্দ্রনাথের দুইজন উল্লেখযোগ্য শিষ্যের একজন হিসেবে বিবেচনা করা হয়। সমগ্র ভারতীয় উপমহাদেশে পাওয়া তাঁর অনুসারীদেরকে যোগী, গোরক্ষনাথী, দর্শনী বা কানফাটা বলা হয়।
হিন্দু ঐতিহ্যে গোরক্ষনাথকে মহাযোগী হিসেবে বিবেচনা করা হয়। তিনি নির্দিষ্ট আধিভৌতিক তত্ত্ব বা নির্দিষ্ট সত্যের উপর জোর দেননি, কিন্তু জোর দিয়েছিলেন যে সত্যের সন্ধান এবং আধ্যাত্মিক জীবন মানুষের মূল্যবান ও স্বাভাবিক লক্ষ্য। গোরক্ষনাথ যোগ, আধ্যাত্মিক শৃঙ্খলা ও নৈতিক জীবনকে সমাধি এবং নিজের আধ্যাত্মিক সত্যে পৌঁছানোর উপায় হিসেবে আত্মনিয়ন্ত্রণের জন্য চ্যাম্পিয়ন করেছিলেন।
ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান
ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান (১৪৫৫-১৫২০) তিব্বতের জো-নাং বৌদ্ধবিহারের বিংশ প্রধান ছিলেন।
সংক্ষিপ্ত জীবনী
ও-র্গ্যান-দ্জোং-পা-ছোস-স্ক্যোং-র্গ্যাল-ম্ত্শান কৈশোরে বিনয় ও প্রজ্ঞাপারমিতা সম্বন্ধে নাম-ব্সোদ-ছেন-মো এবং ব্সোদ-নাম্স-য়ে-শেস  নামক দুই বৌদ্ধভিক্ষুর নিকট শিক্ষালাভ করেন। তিনি সা-স্ক্যা বৌদ্ধবিহারে গো-রাম্স-পা-ব্সোদ-নাম্স-সেং-গে নামক বিখ্যাত সা-স্ক্যা ধর্মসম্প্রদায়ের পন্ডিতের নিকট পাঁচ বছর ধরে তন্ত্র শিক্ষা করেন ও দীক্ষালাভ করেন। বত্রিশ বছর বয়সে তিনি মধ্য তিব্বতের রাওয়ামে মহাবিদ্যালয়ে অধ্যপক হিসেবে যোগ দেন ও এই মহাবিদ্যালয়ে সতেরো বছর শিক্ষকতা করেন। এই সময় তিনি ম্খ্যেন-রাব-ছোস-র্জে  নামক নালেন্দ্র বিহারের প্রধানের নিকট মার্গফল ও কালচক্র সম্বন্ধে অধ্যয়ন করেন। এছাড়া তিনি দোন-য়োদ-র্নাম-র্গ্যাল, কুন-স্পাংস-ঙ্গাগ-দ্বাং-দ্পাল-'ব্যোর  এবং ব্দাগ-ছেন-ব্লো-গ্রোস-র্গ্যাল-ম্ত্শান  নামক তিন ভিক্ষুর নিকট মার্গফল সম্বন্ধে, ব্স্তান-'দ্জিন-ন্যি-মা-ব্জাং-পো  নামক পন্ডিতের নিকট নিগুমার ছয় যোগ সম্বন্ধে এবং ছোস-স্ক্যোং-ব্জাং-পো  নামক তিব্বতী অনুবাদকের নিকট বিমলপ্রভা টীকাভাষ্য সম্বন্ধে শিক্ষালাভ করেন। ছোস-গ্রাগ্স-র্গ্যা-ম্ত্শো নামক কার্মা-ব্কা'-ব্র্গ্যুদ ধর্মীয় গোষ্ঠীর সপ্তম র্গ্যাল-বা-কার্মা-পা তার অন্যতম শিক্ষক ছিলেন। বাষট্টি বছর বয়সে তিনি জো-নাং বৌদ্ধবিহারের বিংশ প্রধান হিসেবে নির্বাচিত হন। এই সময় তিনি দ্পাল-'খোর-ব্দে-ছেন , শেল-দ্কার , সা-স্ক্যা প্রভৃতি বৌদ্ধবিহারে হেবজ্র তন্ত্র, মার্গফল, কালচক্র, ছেদ সাধনা এবং সরহ পা রচিত দোঁহা সম্বন্ধে শিক্ষাদান করেন।
অন্তঃক্ষরা গ্রন্থিতন্ত্র
অন্তঃক্ষরা গ্রন্থিতন্ত্র বা অন্তঃক্ষরা তন্ত্র (endocrine system) হচ্ছে রাসায়নিক বার্তাবহনের একটি অবস্থা, যা হরমোন তৈরীকারক গ্রন্থি দিয়ে গঠিত। মানবদেহে প্রধান অন্তঃক্ষরা গ্রন্থি হলো থাইরয়েড, অ‍্যাড্রেনাল গ্রন্থি। ভার্টিব্রাটায়, হাইপোথ্যালামাস অন্তঃক্ষরাতন্ত্রে সকল কাজ নিয়ন্ত্রণ করে।
অন্তঃক্ষরা গ্রন্থি এবং পরিচিত ক্ষরিত হরমোন
থাম্ব|500px|কেন্দ্র| মানবদেহের মাথা এবং ঘাড়ের অন্তঃক্ষরা গ্রন্থিসমূহ ও তাদের নিঃসৃত হরমোন
হাইপোথ্যালামাস
(Hypothalamus)
পশ্চাৎ পিটুইটারিলোব (নিউরোহাইপোফাইসিস
বিশেষ দ্রষ্টব্যঃ- অক্সিটোসিন এবং অ্যান্টি ডাইইউরেটিক হরমোন পশ্চাৎ লোব থেকে ক্ষরিত হয় না, শুধুই জমা থাকে।
পৌষ্টিক তন্ত্র
থাম্ব|400px|কেন্দ্র
অগ্ন্যাশয়
অগ্ন্যাশয় একটি মিশ্র গ্রন্থি যা একই সাথে এনজাইম এবং হরমোন ক্ষরণ করে।
প্রজনন
থাম্ব|400px|কেন্দ্র
লক্ষ্যস্থল
300px|থাম্ব|কেন্দ্র
ঐচ্ছিক পেশি
১৯৯৮ সালে এটি অন্তঃক্ষরা অঙ্গ হিসেবে চিহ্নিত হয়। skeletal muscle.
সিজিল (সফটওয়্যার)
সিজিল হল ইপাব ফরম্যাটের ই-বই সম্পাদনার জন্য তৈরি ফ্রি, মুক্ত সোর্স সফটওয়্যার।
সিজিল একটি ক্রস-প্ল্যাটফর্ম সফটওয়্যার, এবং জিপিএল ৩ লাইসেন্সের অধীনে উইন্ডোজ, ম্যাক ওএস এবং লিনাক্স প্ল্যাটফর্মের জন্য বিতরণ করা হয়। এটি WYSIWYG এবং সোর্সকোড-ভিত্তিক সম্পাদনা সমর্থন করে, এবং এইচটিএমএল ও প্লেইন টেক্সট ফাইল আমদানি করতে পারে।
স্ট্রাহিনজা ভ্যাল মার্কোভিচ এবং অন্যান্যরা ২০০৯ সাল থেকে সফটওয়্যারটি উৎপাদন করছেন। জুলাই ২০১১ থেকে জুন ২০১৫ পর্যন্ত এর প্রধান ডেভলপার ছিলেন জন স্কেম্বার। এরপর কেভিন হেন্ড্রিক্স এবং ডাগ ম্যাসে সালে সিজিলের ডেভলপমেন্টের দায়িত্ব নেন।
বৈশিষ্ট্য
সিজিলের প্রধান বৈশিষ্ট্যগুলির মধ্যে রয়েছে:
সিজিল ইপাব ২ আদর্শ সম্পূর্ণরূপে সমর্থন করে, এবং ইপাব ৩ আংশিকভাবে সমর্থন করে। ২০১৬ সালের জানুয়ারিতে প্রকাশিত ০.৯.৩ সংস্করণ হতে ইপাব ৩ এর পূর্ণ সমর্থন আনয়নের কাজ শুরু হয়েছে।
কমান্ডো : এ ওয়ান ম্যান আর্মি
কমান্ডো : এ ওয়ান ম্যান আর্মি একটি ভারতীয় চলচ্চিত্র, যার পরিচালক দিলিপ ঘোষ ও প্রযোজক বিপুল অম্রুতলাল শাহ । সিনেমাটিতে অভিনয় করেছেন বিদ্যুৎ জামওয়াল, পূজা চোপড়া সহ আরো অনেকে। চলচ্চিত্রটি মুক্তি পায় ১২ এপ্রিল, ২০১৩।
কাহিনী
করণবীর সিং ডোগরা ( বিদ্যুৎ জামওয়াল) ওরফে করণ ভারতীয় সেনাবাহিনীর নাইন প্যারা সহ একটি কমান্ডো। রুটিন হেলিকপ্টার প্রশিক্ষণের সময় তাদের হেলিকপ্টারটি সীমান্তের চীনা পাশে ক্র্যাশ করে। ধ্বংসস্তূপের একাকী বেঁচে থাকা করণকে চীনা কর্মকর্তারা বন্দী করেছিলেন। যেহেতু নদীর ধারে দুর্ঘটনা ঘটেছিল এবং হেলিকপ্টার ধ্বংস হয়ে যায়, করণ ও তার সিনিয়ররাও চীনাকে তার নির্দোষতা বোঝাতে সক্ষম হয় না। চীনারা মনে করেন যে তারা এই পরিস্থিতিতে তাকে ভারতীয় গুপ্তচর হিসাবে চিহ্নিত করতে এবং এই রাজনৈতিক উত্সাহটি ভারত সরকারকে বিব্রত করতে এবং আন্তর্জাতিক ফ্র্যাকাস তৈরি করতে ব্যবহার করতে পারে ভারত সরকার মনে করে যে এই জাতীয় রাজনৈতিকভাবে প্রতিকূল পরিস্থিতিতে চীনারা করণকে রুটিন প্রশিক্ষণ অনুশীলনের সময় ক্র্যাশ হওয়ার কোনও প্রমাণ মেনে নেবে না তাই তারা সেনাবাহিনীকে করণের সেনাবাহিনী রেকর্ড, পরিচয় মুছে ফেলার এবং কেবল তার অস্তিত্ব অস্বীকার করার নির্দেশ দেয়।